open-index/open-wikipedia-markdown huggingface dataset:
Nzou

**Nzou** (Ku Chingezi: *elephant*) kana **Zhou** zimhuka ziguru-guru rinowanikwa kuZiwumbe reAfurika nereEzhiya. Nzou ndiyo mhuka hombe hombe pamhuka dzinowanikwa padunhu dzisingagare mumvura

Nzou dzinowanikwa muAfurika dzine nyanga; nzou dzinowanikwa kuEzhiya dzimwe hadzina nyanga. Nzou dzinotakura nhumbu kwemwedzi makumi maviri nemaviri (22). Painozvarwa nzou inenge ine huremu hunosvika 105 kg. Nzou dzinorarama makore 50-70. 

*Mhuvi inzou isina nyanga.
*Gaka renzou (intestine of elephant used as sleeping bag) apa kureva matumbu enzou aishandiswa sebhegi rekurarira.
*Murevo wenzou (elephant's trunk). VaVenda vanoti **musingo** (elephant's trunk).

## Tsumo

* Kuita kwewashaya kuteya nzou neriva.
* Nzou hairemerwe nenyanga dzayo.
* Nzou mutupo pana vanhu paseri ava machikichori.
*Chirango chatimba, kuti nzou pinda mumba. It is a mere formality for a (small bird) to invite an elephant to its nest. 
*Kuvaraidza zuva kuteya nzou neriva. It is just killing time if one sets a stone-trap for an elephant. 

## Mazita emhuri

*Mazita emhuri ane chekuita nenzou anosanganisira: Zhou, Nzou, Chinzou, Mukonowenzou, Manzou, Nenzou, Samanyanya, Mashambanzou.

## Mitauro

*VaFwe vanoti **njovu** (elephant) kureva nzou. VaNyungwe vanoti **ndzou** (n. elephant) kureva **nzou**. VaGiryama vanoti **ndzovu** (n. elephant).
*VaWanga vanoti **inzofu** (n. elephant) kureva nzou. MaZulu vanoti **indlovu** kureva **nzou**. VaZigula vanoti **ntrembo** kureva **nzou**.
*VaMakhuwa vanoti **itepo** (elephant) kureva nzou. VaSwahili vanoti **tembo** (elephant) kureva nzou. Maconde vanoti **inembo** kureva **nzou**..
*Mang'anja vanoti **njobvu [[kuomba|i-omba]] mpembe** (an elephant trumpets) vachireva nzou inokuma seinoridza bhosvo. Bukusu vanoti **eenjo.u** (adj. big).
*VaGulu vanoti **ntembo** kana **matembo** (elephant) kureva zhou. Mamwe mazwi: **n'tembo** (n. ivory) kureva nyanga dzenzou.
Kombiyuta

**Kombiyuta** (ku Chingezi: computer) imhando ye muchina unoshandisa zvemagetsi kuti chiyamuro, muitiro, chitoro, uye goho Dhata. Dhata iruzivo senge nhamba, mazwi, uye zvinyorwa. Input yedata zvinoreva kuverenga ruzivo kubva kubhodhi, mudziyo wekuchengetedza senge hard drive , kana sensor . Iyo komputa inochinja kana kushandura iyo data nekutevera iwo mirairo mune mapurogiramu esoftware. Iyo komputa chirongwa irondedzero yemirairidzo iyo komputa inofanirwa kuita. Zvirongwa zvinowanzoita masvomhu kuverenga, kugadzirisa data, kana kuifambisa. Iyo data inozochengetwa mumudziyo wekuchengetedza, unoratidzwa pachiratidziro, kana kutumirwa kune imwe komputa. Computers zvinogona kwakabatana pamwechete kuumba samambure yakadai internet , kubvumira makombiyuta kutaura nemumwe.

Iyo processor yekombuta inogadzirwa kubva kune akabatanidzwa macircuit (machipisi) ayo ane akawanda ma transistors . Makombiyuta Most vari digitaalinen , izvo zvinoreva kuti dzinomirira mashoko nokushandisa binary digits , kana matomu . Makomputa anouya nenzira dzakasiyana uye saizi, zvinoenderana nechiratidzo uye modhi uye chinangwa. Iwo anotangira kubva kumakomputa madiki senge mafoni efoni uye malaptop , kumakomputa makuru senge makomputa makuru.

## Makambani makuru e makombiyuta

## Mamwe mapeji ekutarisa

* Hwendefa
* Runhare
* Nharembozha

## Mabviro eruzivo
Twiza

Twiza (*giraffe* in English) imhuka refu inowanikwa muZiwumbe reAfrica zvichibva kunyika yeChad kusvika kuSouth Africa. Rimwe zita rinopiwa mhuka iyi dzinonzi furiramudenga izvi zvichitaura pamusoro pekureba kwadzo kuti dzinofurira mudenga. MuZimbabwe, twiza dzinowanikwa muHwange National Park. 

* Twiza ine makamba akaita brown ne white.
* Twiza ine musoro nechiso zvinenge zve nghamera.
* Twiza ine nyanga diki. Hadzi dzinomera bvudzi pakati penyanga; mikono haina bvudzi pakati penyanga.

## Mitauro yeBantu

*VaVenda vanoti **thudwa** kana **thuda** (n. Giraffe) kureva twiza.
*VaDigo vanoti **twiga** (n. Giraffe) kureva twiza.
*VaBemba vanoti **ndyabuluba** (n. Giraffe) kureva twiza.
*MaZulu vanoti **indlulamithi** (Giraffe - lit. he who surpasses the trees) kureva twiza.
Vamwene

Shoko rokuti vamwene (husband's mother) rinoreva amai vakabereka murume wako. Vamwe vatauri vanoti mezvara; kuChiNdau voti mazvarira.

Shoko iri rinoshandiswazve kureva hanzvadzi dzemurume wako kana kuti ana tete.

## Mitauro yeBantu

*MaZulu vanoti **umezala** (mother-in-law - term used by women) vachireva vamwene.
*Kinande vanoti **mabyala** (mother-in-law) vachireva vamwene.
*Makua vanoti **amwene** kana **mamwene** (n. Chief) vachireva Ishe.
Nghamera

**Nghamera** (*camel* kuEnglish) imhuka inownaikwa kuZiwumbe reAfrica neAsia. Mhuka iyi inoita nyundwa pamusana; dzimwe dzine nyundwa imwe, dzimwe dzine nyundwa mbiri. Nghamera inowanikwa kunyanya kuMaodzanyemba kweAfrica.

## Mitauro yeAfrika

Pano panyorwa mazwi ari pedyo nezita iri kune mime mitauro yeAfrika, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano.

*Tudaga vanoti gonno (n. camel rider) kureva mutasvi wenghamera.
Ziwumbe

**Ziwumbe** (kureva *continent*) muchidzidzo Taranyika zvinoreva zidunhu zihombe-hombe rinosimuka kubva mugungwa richiva nzvimbo ziendanakuenda rine nzizi, makomo, mapani, mipata zvichingodaro. Zita iri rinodudza zinzvimbo rakabatana rakawumbwa richitambanuka kuita mitunhu yakataramuka nhambwe huru kubva kune gungwa. Nokumwe kutaura tingaturikira tichiti dunhumandinde.

Chidzidzo cheTaranyika chinotaura zviwumbe zvinoti: Afurika; Ezhiya; Andakitika; Amerika Maodzanyemba; Amerika Chamhembe; Yuropu ne Ostireriya.

## Mitauro yeBantu

*VaSwahili vanoti **bara** (1. land, mainland, interior - as opp. to coast; 2. territory, continent).
*VaDigo vanoti **bara** kana **mabara** pakuwanda (1. continent, large mass of land; 2. inland, upcountry).
*VaSwahili vanoti **mrima** (1. coast, coastal region 2. mainland, continent). VaIkizu vanoti **ribhaara** (continent).
*MaZulu vanoti **uludadawe** (continent).
Garwe

Garwe, ngwena, gambinga, gomombo (*crocodile* in English) imhuka inogara mumvura inowanikwa munzvimbo inodziya ye "tropics" mumatunhu ari kuAfrica, Asia neAustralia. Makarwe anogara mumvura isina munyu munzizi, nyanza, madziva nematoro.

Makarwe anodya nyama inosanganisira hove; mhuka dzemumvura nemhuka dzepadunhu. Mune dzimwe nyika makarwe anopfuyiwa pamapurazi, matehwe acho achizoshandiswa kugadzira shangu nemabheki emadzimai. Nyama yemuskwe wegarwe inokosheswa se**mutakunanzva** kunzvimbo dzinoshanyirwa dzakaita se Victoria Falls. Nyama iyi inotaridzika senyama yehuku.

*Mwana wegarwe anonzi **ganyamatope**.

## Mazita emhuri

Kune mazita emhuri ane chekuita negarwe. Mamwe ndiwo anoti: Garwe, Ngwena, Gambinga, Gushungo.

## Tsumo

*Dziva rine ngwena idivakamwe. 
*Chidziva mudingwi ndicho chinogara ngwena. It is in the silent pool that crocodiles live.
*Chidziva chakadzikama ndicho chinogara ngwena. It is in the quiet pool that crocodiles live.
*Garwe haridye chebamba charo chinoza neronga.

## Mitauro yeBantu

*VaLozi neBasotho vanoti **kwena** (crocodile) kureva garwe. VaWanga vanoti **ikwena** (crocodile) kureva garwe.
*VaBemba, VaFwe, VaZigula neVaYao vanoti **ngwena** (crocodile) kureva garwe.
*VaKongo neVaTeke vanoti **ngandu** (crocodile) kureva garwe. Umbundu inoti **ngandu** (n. alligator).
*Lenje inoti **mulonga** (river, stream) kureva rwizi kana rukova.
*Chuabo inoti **nyakoko** (n. crocodile) kureva garwe. Nyaneka inoti **ongandu** (n. alligator).
Vabereki

Shoko rokuti **vabereki** (*parents*) rinoreva baba naamai vanova murume nemukadzi vakakuzvara. 

Pamutemo weZimbabwe munhukadzi anotendedzwa kurara pabonde nomurume ava nemakore gumi nematanhatu (16) uye anotenderwa kuroorwa ave nemakore gumi nemanomwe (18). Murume anorara nemukadzi ari pasi pemakore gumi nematanhatu okuzvarwa anonzi abata mwanasikana uyu chibharo zvisinei kuti vanga vatenderana kuti varare vese here.

Mhosva iyi inonzi chibaro maringe nomutemo - (statutory rape).
Mufushwa

Mufushwa (dried vegetables) zvinoreva muriwo wakawomeswa. Muriwo unofushwa unotanga wabikwa uchifashaidzwa kudzamara waibva. Kana uchinge waibva mvura inokuniwa, muriwo wacho wochiwomeswa pazuva. 

Panange pozodyiwa mufushwa unobikwazve.Muriwo unofushwa senzira yokuchengetedza kuitira nguva iri mberi. Vamwewo ndivo vanofusha nokuti vanofarira manakiro emuriwo wakafushwa. Muriwo wakafushwa une kakuvavira kanosandura mukanwa. unogona kubikwa uri woga kana kusanganiswa nenyama.

Miriwo inofushwa inosanganisira: rugare; rape; munyemba; zifodya zvichingodaro.  

## Mitauro yeBantu

*VaGwere vanoti **mukalo** (n. foodstuff that is usually eaten fresh but has instead been smoked or sun-dried for preservation e.g. meat, fish, dried greens, and mushrooms). 
*MaZulu vanoti **fusa** (v. Fumigate, smoke, smoke dry). Muenzaniso: **ukufusa inyama** (to smoke meat) zvichireva kuwomesa nyama pautsi.
*MaZulu vanoti **ukufusa yintuthu** (to be smoked) zvichireva kuiswa pautsi.
Mukana

*Mukana (birth canal) zvinoreva nzira inobuda nevana pavanozvarwa naAmai.
*Mukana (Opportunity) zvinoreva nguva yakaringana yokuita chinhu.

## Mitauro yeBantu

*VaLuganda vanoti **banga** (sufficient time, space, opportunity).
*VaLuganda vanoti **bata** (duck, goose).
Chitsuwa

**Chitsuwa** (Nge. *Island*) kana **Tsuwa** muchidzidzo cheTaranyika,  ishoko rinoreva nzvimbo yakatendedzwa nemvura ingava pakati pegungwa; bhahari; nyanza, kana rwizi. Chitsuwa chinosiyana neziwumbe nekuti chidiki.

MuAfurika kune zvitsuwa zvinoti: Madagascar; Morishasi; Zanzibhari; Kabho Vherite ; Seisheri; Kitlineki (Kitlineq/Chitsuwa chaVhitori) nezvimwewo. Pasi rose chitsuwa chihombesa ndicho chinonzi Ghirinilendi (*Greenland*).

Vamwe vatauri vanoti chiwi, chirundu, chituru kana kuti chiunde - asi vamwe vamoti chiunde inzvimbo iri kwayo yega.

Gurutsuwa runotaurwa panowanikwa chaunga chezvitsuwa sezvakaita muBhahari re Eegi pedyo neItari. 

## Mitauro yeBantu

*Shambala vanoti kisiwa (n. island), kureva chitsuwa. VaWabo vanoti esuwa (island) kureva chitsuwa. 
*Sangho vanoti zûa (island) kureva chitsuwa. Lozi vanoti sikuli (n. island) kureva chitsuwa
*VaGungu neVaGanda vanoti kizinga (island) kureva chitsuwa. Lenje vanoti izinga, nsumbu kana sumbu (island) kureva chitsuwa.
*VaTonga vanoti kasuwa (island) kureva chitsuwa. VaKongo vanoti kisanga (island) kureva chitsuwa. 
*Baila vanoti chilwa (island) vachireva chitsuwa. VaMakua vanoti ntiji kana matinji pakuwanda (island) kureva chitsuwa.
*Kimbundu vanoti kisuko (island in a river or lake) kureva chitsuwa chiri mugungwa kana murwizi.
Sisi

**[[Hanzvadzisikana]]** (Chingezi: *sister*) kana **sisi** mashoko anoreva munhu wechikadzi akazvarwa nababa kana amai vako. Shoko iri rinonyanya kushandiswa kana munhukadzi uyu ari mukuru kwauri. 

## Tsika

### Sisi
*Sisi rinotaurazve munhukadzi akazvarwa nemukoma kana munin'ina waamai vako - apa mukoma kana munin'ina waamai ari kurehwa anenge ari munhukadzi.
*Sisi rinotaurazve munhukadzi akazvarwa nemukoma kana munin'ina wababa vako - apa mukoma kana munin'ina wababa ari kurehwa anenge ari munhurume.
Shoko rokuti sisi murizvino rinoshandiswa pakasiyana, rinoshandisirwa hanzvadzi, mhuri, uye vanhu vasiri mhuri senge mukadzi waunoziva ari mukuru kana mudiki kwauri. Dzimwe nguva rinoshandisirwa mukadzi anogona kunge achidiwa nemurume, ishoko re chishamwari kana chidakadako. Saka sisi mazuvano i - *female friend, sister, lady* 

### Hanzvadzisikana ikuru ne idiki
Mutsika dze Chishona pane mashoko anosiyanisa hanzvadzisikana ikuru ne hanzvadzisikana idiki. Muchikare paive ne rimwe shokor aishandiswa ne hanzvadzikomana kudana hanzvadzisikana yake, shokor iri raive **[[murongoti]]****.**

Hanzvadzisikana ikuru inonzi:

* Taita - se zvinotaugwa nge Vandau, vanoti fut *yaya* kana *jaja* .
* Wakoma
* Sisi

Hanzvadzisikana idiki inonzi:

* Munin'ina - sezvinoitwa futi hanzvadzikomana idiki futi. 

## Mitauro ye Chibantu

*VaWabo vanoti **mbaali** (sister, brother) kureva mwananyina angava munhukadzi kana munhurume.
*Nyakyusa vanoti **dada** (n. sister) kureva sisi.
*Lunda vanoti yaaya (n. elder brother; elder sister) kureva sisi kana bhudhi.

## Mabviro eruzivo
Kuverengwa kweVanhu

Muchidzidzo cheTaranyika Kuverengwa kweVanhu (population census) chirongwa chinoitwa nehurumende yenyika. Chirongwa ichi chinobatsira kugadzirira mabasa ehushumiri hunopiwa nehurumende. 

Panoverengwa vanhu kunoda kupindurwa mibvunzo inotevera:

* Vanhu vari munyika; mudunhu; muguta; muruwa vangani?
* Vanhu vari munzvimbo vane mazera akaita sei?
* Nzvimbo ine vanhukadzi nevanhurume vane huwandu hwakadini?
* Vanhu vari munzvimbo vakadzidza chikoro kusvika padanho ripi?
* Vanhu vari munzvimbo vanoshanda mabasa ehushangazhi here?
* Baba naAmai vega-vega vari kuzvara vana vangani?

Kune zvimwewo zvizhinji zvinotsvakwa, zvimwe zvichizotsvakwa nanamazvikokota kumahofisi uko vanoda kupindura imwe mibvunzo inobatsira kuronga mabasa ebudiriro.

MuZimbabwe vanhu vanosiverengwa mushure memakore gumi (10). Saka nhoroondo yokuverengwa kwevanhu inoti izvi zvakaitwa mukakore 1982, 1992, 2002. Kuverengwa kwevanhu kunotevera kuri kutarisirwa mugore ra 2012. Chirongwa ichi chinotungamirwa neCentral Statistics Office.

## Mitauro yeBantu

*VaLozi vanoti **-bala** (v.t. to read; to count) vachireva kuverenga.
*VaLozi vanoti **mubali** (v.t. one who read; one who counts) vachireva muverengi.
*VaLozi vanoti **sipalo** (n. census) vachireva kuverengwa kwevanhu.
*VaLozi vanoti **sipalo** (n. recruitment) vachireva kupinza kwevanhu pabasa.
Chidenhi

**Chidenhi** (kureva *hormone* muChingezi; *hhomoni* paChishongrish) muchidzidzo **chezvipenyu**, zvinoreva "compound" dzinoshandiswa kuvamba kana kukuchidzira kushanda kwenhengo dzemuviri. Chidenhi pachinenge chagachirwa munhengo idzi, pane mabasa anobva atanga kuitika munhengo iyi. **Zvidenhi** zvinotsatidzwa kubva patsatsadzi dziri mumuviri dzine basa rokugadzira chidenhi ichocho. Kune chidenhi chinokuchidza kukura kwendebvu muvarume. 

Chidenhi chinonzi "testosterone" chinoshanda kukuchidza kuyaruka kwemukomana kuti ave nechimiro chemurume. Chidenhi ichi chinodzivisa kubuda kwemazamu muvarume.

Kunoitawo chidenhi chinoita kuti kubuda kwemazamu kutange muvakadzi.  Chidenhi chinonzi "estrogen" chinoshanda kukuchidza kuyaruka kwemusikana kuti ave nechimiro chemukadzi achitanga kumera mazamu.
*Shoko rokuti chidenhi rinotaura kuti zviro izvi zvinodenha nhengo kuti dzivambe kuita mabasa adzinobata mumuviri uye zvinonenha kuyaruka kwedzimwe nhengo mumuviri.

*Shoko reChingezi rokuti "hormone" rinoreva "that which sets in motion, excites or stimulates a process". Ndiko kudenha kuri kurehwa nezita reShona rapihwa.

*Mukutaura kwedu kwamazuva ose unonzwa toti:

*Andidenha saka ndamurova. Apa zvichireva kuti ndiye anditanga.

*Nyaya yamadenha iyi nhasi tinonzwa nekuzuwirwa. Apa zvichireva kuti matanga nyaya inofadza nokupa manyawi kumutauri kuti atange nokuramba ari kuitaura.

*Denha huni iyo moto ubvire zvakanaka. Apa kureva kukuchidzira moto wanga wabatidzwa zvawo kare. 

Kutaura kuri muzvirevo izvi kunodudza kushanda kunoita chidenhi kana kuti "hhomoni": kuvamba; kukuchitsidzira; kukurudzira.

## Mitauro ye Chibantu

*Mururimi rweKiikizu vanoti **-shora** (start) kureva kusora?
Dzemuzongoza

Muchidzidzo chezvipenyu, mhuka **dzemuzongoza** (vertebrates in English) zvinoreva mhuka dzine musana une mapfupa anosimbisa musana iwoyo. Mhuka dziri pamupanda uyu dzinoitawo huropi hunogara mudehenya rakavakwa nemapfupa. Miviri yemhuka idzi ine kupimirana kumativi eruboshwe rerudyi.

Mhuka dziri pamupanda uyu dzinosanganisira: dzinoyamwisa; hove; shiri; dzinokambaira; uye dzehugarohuviri.
Ruboshwe

Muchidzidzo Pimanyika, **ruboshwe**, munzere kana runzere (left-hand in English) zvinoreva divi rinotarisa kuChamhembe kana munhu akatarisa kuMadokero. Divi iri ndiro divi rine moyo wemunhu. Vanhu vanoshandisa ruwoko rwe**ruboshwe** vashoma pane vanoshandisa rudyi. Kunoitawo vamwe vane chipo chekugona kushandisa zvose ruboshwe nerudyi.

Verudzi rweChiShona vanokoshesa kumhoresana neruwoko rwerudyi; vamwe vanokoshesawo kudya vachishandisa ruwoko rwerudyi. Hazvitariswe zvakanaka kana munhu akagashira chinhu noruwoko rweruboshwe. Vabereki vanoedza napose kugombedzera vana kuti vashandise rudyi pakumhoresa, kudya, nokugashira. Makarekare vadzidzisi vaiedza napose kukurudzira vana vechikoro kuti vashandise ruwoko rwerudyi pakunyora nokuita mamwe mabasa.

Asi kune avo vane ruboshwe rwakasimba kwave kuita vamwe vanoshandisa ruboshwe irworwo kudya nokuti kwavari ndirwo rwune simba.

## Kurerutsa Mutauro

*Nyamanzere kana chimhindiboshwe zvinotura munhu anoshandisa ruwoko rweruboshwe, akasimba muruwoko irworwo.

## Mitauro yeBantu

*VaTumbuka vanoti **kumazere** (n. left) vachireva kuruboshwe. VaDigo vanoti **chimotso** (left hand) kureva ruboshwe. Mamwe mazwi: **botswe** (weakness) kureva kusasimba.
*VaZigula vanoti **chimoso** (left hand) kureva ruboshwe. VaKabwa vanoti **obhumosi** kana **okumosi** (left hand; left direction) kureva ruboshwe.
*Baila vanoti **chimonswe** (n. lefthand) vachireva ruwoko rweruboshwe. VaZigula vanoti **chimoso** (left hand) kureva ruboshwe.
*MaZulu vanoti **isinxele** (left hand) kureva runzere kana ruboshwe. Mamwe mazwi: **ubunxele** (left-handedness). **Ukunxele** (left hand direction) kureva kurunzere.
Rudyi

Muchidzidzo Pimanyika, **rudyi** (right-hand in English) zvinoreva divi rinotarisa kuMaodzanyemba kana munhu akatarisa kuMadokero. Divi iri ndiro divi rakapesana nekune moyo wemunhu. Vanhu vanoshandisa **rudyi** vakawanda kudarika avo vanoshandisa ruboshwe. Kunoitawo vamwe vane chipo chekugona kushandisa zvose ruboshwe nerudyi.

Verudzi rweChiShona vanokoshesa kumhoresana neruwoko rwerudyi; vamwe vanokoshesawo kudya vachishandisa ruwoko rwerudyi. Hazvitariswe zvakanaka kana munhu akagashira chinhu noruwoko rweruboshwe. Vabereki vanoedza napose kugombedzera vana kuti vashandise rudyi pakumhoresa, kudya, nokugashira. Makarekare vadzidzisi vaiedza napose kukurudzira vana vechikoro kuti vashandise ruwoko rwerudyi pakunyora nokuita mamwe mabasa.

Asi kune avo vane ruboshwe rwakasimba kwave kuita vamwe vanoshandisa ruboshwe irworwo kudya nokuti kwavari ndirwo rwune simba.

## Mitauro yeBantu

*VaKabwa vanoti **okuryo** (right hand; right direction) kureva rudyi. VaLozi vanoti **bulyo** (n. right hand) kureva rudyi. Baila vanoti **ku ludio** (right hand; right direction) kureva rudyi.
*VaZigula vanoti **chilume** (right hand; right direction) kureva rudyi. VaDigo vanoti **kulume** (right hand, right hand side) kureva kurudyi. VaGiryama vanoti **mukono wa kulume** kureva rudyi.
*VaNyungwe vanoti **-didi** (n. right hand or side) idivi rorudyi. Mamwe mazwi:**-didi** (n. true, correct) kureva idi. VaGulu vanoti **ukano wakulumi** kureva rudyi.
*MaZulu vanoti **ekunene** (on the right) kureva kurudyi. Mamwe mazwi: **ukuhlala ekunene** (to sit on the right hand side). Chopi vanoti **munene** (n. right hand).
Magaro

Magaro (buttocks) chikamu chemuviri wemunhu chiri seri, panosangana makumbo nemusana.

## Mazwi eBantu

*VaKongo vanoti **mataku** (n. rump; buttocks) kureva magaro emunhu kana shure kwemhuka.
*Baila vanoti **itako** (base of anything, anvil, stock of gun; matako - buttocks) kureva garo. Chuwabo vanoti **marawo** kureva magaro.
*VaGiryama vanoti **mahako** (n. buttocks) kureva magaro. VaMakua vanoti **makutu** (n. buttocks) vachireva magaro.
*VaZigula vanoti **matako** (butt; buttocks). Mamwe mazwi: **kuchingira tako** (stick butt out at). Sokuti: **Kanichingira tako dyake** (She stuck her butt out at me).
*Hadiyya inoti magara (n. bottom, lower part).
Huropi

Muchidzidzo chezvipenyu, **huropi** kana urozvi (*brain* in English) inhengo yemuviri iri mukati mebvupa remusoro kana kuti dehenya. Vamwe vanotaura vachiti hurozvi kana kuti pfungwa. 

## Mabasa eHuropi

*Kufunga kungava zvinhu zvikuru kana zvidiki
*Kuchengeta ndangariro dzezvakaitika
*Kugamuchira zvinotaurwa zvichibva kune dzimwe nhengo dzemuviri ichibata izvi kuti muviri ushande zvakanaka.
*Kubata mabasa emupfungwa anofambisa zvinhu zvinenge kufema; kufamba; kuwona; kunzwa zvichingodaro.

Munhu akasikwa ane hunzveri (senses) hunoti: kuwona nemaziso; kunzwa nenzeve; kuraidza nerurimi; kunhuwidza nemhuno uye kubata kana kugunzva nenhengo chero ipi yomuviri. Hunzveri hwese uhwu hunoraviwa muhuropi hunowongorora kuti zvabva kune dzimwe nhengo zvinorevei nokupa zano rokuti munhu angaita sei nezviri kunenerwa nedzimwe nhengo dziri dzine hunzveri.

## Mamwe Mazwi

*Murangariro (thought, trend of thought, mental ability).
*Kurangarira (thinking, reasoning)

## Mitauro yeBantu

*Venda vanoti **vhuluvhi** (brain) kureva huropi. Zigula vanoti **ubongo** kana **uwongo** (n. brain) kureva huropi.
*Lenje vanoti **wongo** (brain substance, brains) kureva huropi. VaGanda vanoti **obwongo** (brain) kureva huropi.
*VaNgala vanoti **bongo** (brain) kureva huropi. VaGulu vanoti **chaongo** (brain) kureva huropi.
*Chimbalazi vanoti **ongo** (n. brain) kureva huropi.
Mupata

Muchidzidzo cheTaranyika, mupata (valley) ishoko rinoreva nzvimbo iri pakaderera inotevedza rwizi. Nzizi dzinoyerera dzichitevedza nhika saka idzo nhika idzi ndidzo dzinonzi mupata.

MuZimbabwe hova dzine mipata inotaurwa kunyanya dzinosanganisira: Zambezi Valley; Mazowe Valley; Save Valley neOdzi Valley. Izvi hazvirevi kuti dzimwe nzizi hadzifambe nemupata asi kuti vanhu vakapfumbidza mazita aya chete.

## Mitauro yeBantu

*VaChewa vanoti **mpata** kana **mipata** (a valley). VaMambwe vanoti **mpata** (a pass in mountain range, a gorge, ravine) kureva mupata.
*VaYao vanoti **chapata** (a gate or entrance ; a pass or road between mountains).
*VaGungu vanoti **kihanga** (n. valley) kureva mupata. VaGungu vanoisa h pamwe patinoisa p kuChiShona. Sokuti **kuliha** vachireva kuripa.
Tsatsadzi

Muchidzidzo chezvipenyu, **tsatsadzi** (gland in English) inhengo inovandudza zvirimo mumuviri ichigadzira chidenhi chinodiwa nedzimwe nhengo dzemuviri kuti dziite mabasa adzo. Muenzaniso we**tsatsadzi** unowanikwa mumazamu evakadzi umo tsatsadzi dzinogadzira mukaka unozoyamiwa nemwana.
Zamu

Muchidzidzo chezvipenyu, **mazamu** inhengo dziri padundundu revakadzi dzinogadzira mukaka mushure mokunge mwana azvarwa. Mazamu ane tsatsadzi dzinotora chikafu chiri muropa raamai dzichigadzira mukaka wemwana.

Mutsika dzemarudzi mazhinji mazamu anowonekwa sezvishongo zvinoyevedza pamuviri wemukadzi. Kunyika dziri kuEurope mamwe madzimai anotora mari zhinji kuenda kunovandudza chimiro chemazamu avo kuti ave anoyevedza zvichienderana nemaonero avo.

*Matyaka, dombwe, madombwe kana manhombwe (First beestings; colostrum) zvinoreva mukaka unotanga kubuda kana mwana azvarwa une ruvara rwakaita *yellow*.
*Nyatso, munyatso kana shungu (nipple, teat).
*Izwi rokuti nyasa (splatter or spray some liquid) rinotaurwa kuKalanga richireva kumwaya mvura kana chime chakaita semvura. Zvichida izwi iri rinokwanisa kuturikira chinonzi **secrete** kuEnglish.
.
## Tsumo

*Chidamoyo zamu kumera pambabvu. Zvinoreva kuti munhu anoita zvaanoda kana zvaanenge afunga haafanirwi kuzorwadziwa nazvo nekuti ndizvo zvaanga achida.
*Ko kuti chigagairwa chemhandara zvinorevei?

## Mitauro yeBantu

*Zigula vanoti **nyato** (nipples, teats) kureva nyatso. VaTumbuka vanoti **bele** (breast) kureva zamu.
*Lingala inoti **libele** kana **mabele** pakuwanda (breasts) kureva mazamu. Lingala vanoti **mabele** (milk) kureva mukaka.
*VaWanga vanoti **olubeere** (n. breast, udder of an animal) kureva zamu. Maconde vanoti **livele** (n. breast) kureva zamu.
*VaGanda vanoti **kitanzi** (n. nipple of the breast) vachireva munyatso. Shambala inoti **tombo** kana **matombo** (n. breast) kureva zamu.
Ndebvu

Muchidzidzo chezvipenyu, **ndebvu** (beard in English) zvinoreva vhudzi rinokura: pamutsipa; pachirebvu nepamatama emurume anenge ayaruka. Ndebvu dzinokurawo pazasi pemhuno pamuromo wepamusoro. KuChiNdau vanoti mupungu kana murebvu.

Ndebvu dzinotanga kubuda panguva yokubva zera (puberty) dzichisundwa nechidenhi chinonzi "dihyrotestosterone" chinogadzirwa zvichibva pa "testosterone". 

Chinamato chemapostori muZimbabwe chinotenda kuchengeta ndebvu dzisina kugerwa, dzinowonekwa sechishongo pavarume. Chinamato chemaJudah chine vamwe vanochengetawo ndebvu dzisina kugerwa. MuChechi yaJesu Kristu yeVatendi vaMazuva Ekupedzisira (Chechi yeMormon), ndebvu dzairambidzwa kare uye nhengo dzose dzechirume dzaisungirwa kuveura ndebvu dzavo.

Munyika dzeEast Asia (kunyanya Japan, China neSouth Korea), ndebvu ine hukama husina kunaka hwemagariro evanhu sezvo ichibatanidzwa nehusimbe kana husimbe, saka inowanzoveurwa nevarume.

Munzvimbo dzehushangazhi vamwe vanowona ndebvu sedzisina kutsvinda saka vanokurudzira kugera ndebvu.

## Kurerutsa Mutauro

*Chikukumira (Stubble on un-shaved chin or cheek) kureva ndebvu dzave kubuda pachirebvu kana matama mushure mekugerwa.
*Nhasi wamhanza kugusa: you shaved badly today.
*Sekero (moustache) kureva ndebvu dzekumusoro.
*Kugusa kana kuveura (to shave).

## Mamwe Mazwi

*Kugusa (to take away, remove).
*Nyamarebvu izita remhuri rinowanikwa muZimbabwe.

## Mazwi eBantu

*VaZigula vanoti **ndevu** (beard) vachireva ndebvu. VaNgala vanoti **ndefu** (n. beard) kureva ndebvu.
*VaWanga vanoti **eshirefu** kana **eshilefu** (Beard, moustache, whiskers) kureva ndebvu.
*VaMaconde vanoti **shileu** (n. beard) kureva ndebvu.
Kukorora Simbi

**Kukorora simbi** (*metal extraction* in English) zvinoreva kuita mabasa eshandura dzinobuditsa simbi kubva muchitofu, hutapiri hwesimbi huchiwedzerwa kudzamara simbi yasvika pakunatswa.

## Mazwi anoshandiswa

Mhandamabwe michina inobanda matombo echitofu. Matombo anenge abva pasi pemugodhi kuti anotsemurwa kuti ave madiki. Matombo echitofu anenge aputitswa pasi pemugodhi anobuditswa akakura kuita 20-50 cm. Matombo aya anotsemurwa neshaya (dzesimbi hukutu) dzemhandamabwe dzinorova nekumanika matombo aya pakati, izvi zvichikonzera matombo aya kuti atsemuke. Panozopera basa remhandamabwe, matombo anenge apwanyiwa atsetseka kuita 2-5 cm.

Chigayo (*Mill* in English) muchina unotsetsa chitofu chinenge chabva kubandwa ne mhandamabwe. Chitofu chinotsetsewa kusika chaita sejecha chiine tsanga dziri pasi pe 100 micrometer.

Kutapidza zvinoreva kupatsanura muchegwa wakakosha nemuchegwa wemanyara. Muchegwa ndiwo matombo akatakura simbi; aya matombo anochengetwa achipinda mune dzimwe shandura dzinowedzera hutapiri hwesimbi. Chinangwa chekutapidza ndechekuti pakupedzisira simbi ive ine hutapiri hunoramba huchikwira kudzamara yasvika pakunatswa.

Muchegwa wemanyara (gangue mineral) zvinoreva muchegwa uri muchitofu unoraswa nokuti hauna mari. Mambara ndiwo matombo asiri kudiwa asina kukosha; aya matombo anoraswa kumotoro achingobva pasi pemugodhi.

Kunatsa zvinoreva kuchenesa simbi kunobvisa manyara asingadiwe musimbi iyi. Kunatswa kunonyanya kutaurwa kana simbi yava kusvika pahutapiri hungaita 90% yesimbi. MuZimbabwe tine: Bindura Smelter and Refinery; Empress Nickel Refinery; Zimasco; ZimAlloys, dzinova Kambani dzinonatsa simbi.

## Mazwi eBantu

*Mururimi rweKiwanga vanoti **okhuchenula** (v.tr. clean; refine).
Kunatsa

Kunatsa (Refining in English) zvinoreva kuchenesa simbi kunobvisa manyara asingadiwe musimbi iyi. Simbi dzinonatswa nenzira dzakasiyana dzinosanganisira: kunyautsa nemoto; kunyunguditsa nekupatsanura zvine rutsinho rwakasiyana; kuchenesa nenzira dzinotsauranisa nemagetsi. 

## Mitauro ye[[ChiBantu]]

*Herero vanoti okukoha (purification). Mamwe mazwi: koha kana kohora (purify; purge). [Ou-kohoke (purity).
*Saghala vanoti kuelesa (v. purify).
Hutapiri

Hutapiri (concentration in English) zvinoreva huwandu hwechiri kutsvakwa mudutu rezvinhu zviri kutarirwa. Kana gold ichicherwa chitofu chinobuda kumugodhi chinokwanisa kunge chine hutapiri hunoita 2 gram/tonne. Panozosvika kunatswa kuReserve Bank chidhinha che gold chinenge chava nehutapiri hunoita 99% zvichikwira.

Mutape zvinoreva izvo zvinobatwa zvinenge zvawedzerwa hutapiri nemitowo inopatsanura mambara kubva kuchitofu. Mutape une hutapiri hwemuchegwa nesimbi hwakawanda kudarika chitofu kana mambara.
Mutape

**Mutape** izita remhuri rinowanikwa muZimbabwe. 

*Vanhu vane zita iri: **Ernest Mutape; Rachel Mutape; Benson Mutape**.

## Mitauro yeBantu

Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano.

*VaNande vanoti **otahi** (n. Dear friend) kureva shamwari inodiwa. Vanoisa h patinoisa p.
*Kinande vanoti **batahi** (n. Dear friends) kureva shamwari dzinodiwa.
Munatsi

Munatsi zvinoreva nzvimbo inoitwa mabasa ekuchenesa simbi kuchibviswa manyara asingadiwe musimbi iyi. Simbi dzinonatswa nenzira dzakasiyana dzinosanganisira: kunyautsa nemoto; kunyunguditsa nekupatsanura zvine huduma hwakasiyana; kuchenesa nenzira dzinotsauranisa nemagetsi.

MuZimbabwe tine Vanatsi vesimbi vanoti: Bindura Smelter neRefinery; Empress Nickel Refinery; Zimasco neZimAlloys.
Mhandamabwe

Muhushangazhi hwemugodhi, **mhandamabwe** (*crushers* in English) zvinoreva michina inoshandisa simbi dzikukutu kupwanya matombo makuru anobva pasi pemugodhi. 
Matombo echitofu anenge aputitswa pasi pemugodhi anobuditswa akakura kuita 20-60 cm. Matombo aya anotsemurwa nemhandamabwe dzinorova  nekumanika matombo aya pakati pesimbi dzikukutu, izvi zvichikonzera matombo aya kuti atsemuke. Panozopera basa remhandamabwe, matombo anenge apwanyiwa atsetseka kuita 2-5 cm.

Kubandanda kana kudukuta (pulverize) zvinoreva kugaya kana kukuya chinhu chichisara chave mhukutu kana guruva.

*Mhukutu (dust settled or suspended).

*Bukuta, mhukuta guruva (dust).
Chigayo

Chigayo (Mill in English) muchina unotsetsa magodo achipwanyiwa kuita madiki kana kuita sehupfu. Chigayo chinonyanya kuzivikanwa pari pakugaya chibage kuita hupfu kana kugaya gorosi kuita flour. 

Asiwo kune dzimwe mhando dzezvigayo zvinoshandiswa kupwanya magodo akasiyana muhushangazhi. Kumigodhi kune zvigayo zvinogaya matombo zvichitsetsa kusvika pakutsetseka kudiki pane jecha. Kana kuri kumigodhi chitofu chinenge chabva kubandwa ne mhandamabwe. Chitofu chinotsetsewa kusvika chaita sejecha chiine tsanga dziri pasi pe 100 micrometer.

## Mitauro yeBantu

*VaGanda vanoti **gaya** (chew, masticate) vachireva kutsenga. VaNyole vanoti **ohugaaya** (v. chew) kureva kugaya.
*VaLozi vanoti **kukaya** (v.t. to mill grain. to grind) vachireva kugaya. VaLozi vanoti **sikayo** (grinding mill) vachireva chigayo. Barotse vanoti **mukaiwa** vachireva mugaiwa.
*MaZulu vanoti **gaya** (v. Grind, crush) vachireva kugaya. Mamwe mazwi: **umgayi** (Grinder) vachireva mugaisi.
*Vatauri veUmbundu vanoti **seka** (grind, pulverize) zvichireva kugaya. Mazwi Anotodzana: **oloseke** (grits) zvichireva mabandi.
Mupitse

Muhushangazhi hwekuchera mugodhi, **mupitse** (Shaft in English) zvinoreva gomba rinocherwa chichidzika kuenda pasi. Mupitse ndiro gomba rinopinda nechikepe chinotakura matombo; kunoitawo mumwe mupitse unofamba nechikwera chinotakura vanhu. Mupitse unowanza kudzika wakarurama nepasi; dzimwe nguva unodzika wakaita muteremuko zvichienderana nokuti pacherwa pacho pakamira sei.
Motoro

Muhushangazhi hwemugodhi, **motoro** zvinoreva kudurunhuru kunorasirwa manyara pamwe nemambara asina simbi yakakosha. Manyara anoraswa aine chimiro chakasiyana: imwe nguva anenge ari mavhinga; imwe nguva anenge akatsetseka achipombwa nepombi.
Spidhi

Muchidzidzo fundoyetsimba,Havu-kavu ,Spidhi (*Speed*) izwi rinodudza nhambwe yafambwa paumwe hwechiyero chenguva. Spidhi ine tsazaniso inoti Spidhi = (nhambwe/nguva); uye une chiyero chinonzi *mita pa sekondi* (m/s) Spidhi hautarisi kuti nhambwe yafambwa pakatwasuka here nokuti hauna rudzivo runopimwa - uku ndiko kusiyna kwacho nemuchacha.

Spidhi unonyanya kushandiswa mungoro dzemoto kuti mutyairi azive kuti garimoto rake riri kumhanya zvakadii. Nyika zhinji dzine mitemo inobata Spidhi yema garimoto zvichienderana nenzira yacho. Vatyairi vanofanira kutarisa Spidhi kuti vasabatwa nemhosva.

## Tsika

*Hwiti kana hwitira (rapidity of movement). Zvichida izwi iri rinotodzana nezita rokuti Mahwite?
*Vamwe vanoti kana kuvanga kureva kutiza.

## Mitauro yeBantu

*BaKalanga neVaBemba vanoti **lubilo** (speed, in running; rapid pace; a race, fast) richireva spidhi. 
*VaNyungwe vanoti **luwiro** (speed, race). VaLenje vanoti **luwilo** (adv. fast, speed) vachireva spidhi. 
*VaNyakyusa vanoti **ulubilo** (race) kureva mujawo. VaChewa neMang'anja vanoti **liwiro** (speed), kureva spidhi.
*VaTumbuka vanoti **mwaluwiro** (fast, quickly). VaYao vanoti **mbirimo** (haste; diligence).
*VaGwere **mbiro** (race, running, athletics; act of running at a fast pace) kureva mujawo wekumhanya kana kufambisa netsoka.
*Umbundu vanoti **olupese** (n. speed, swiftness) kureva spidhi.
Muchegwa

Muhushangazhi hwekucherwa kwemugodhi, **muchegwa** (mineral in English) zvinoreva dombo rinotakura simbi dzinocherwa kubva pamugodhi. Kutapidza muchegwa kunoitwa kuti hutapiri huwedzerwe kudzamara simbi iri kudiwa yasvika pakunatswa. 

KuChewa munyu unonzi muchere. Iri izwi ringagona kuzoshandiswa kuturikira *mineral salt*.

## Mitauro yeBantu

*VaTonga vanoti **busani** (minerals) vachireva michegwa.
*VaTonga vanoti **busani** (nutrition) vachireva zvidyo.
Chikepe

Muhushangazhi hwemugodhi, **chikepe** (In Mines, an ore carrying skip) izwi rinoshandiswa kududza chivakwa chinoshandiswa kutakura matombo kubva pasi pemigodhi. Chikepe chinenge chakarembedzwa patambo yakagadzirwa ne **steel** uye chinofamba panjanji dzesimbi dzinodzika pasi pemugodhi. Njanji idzi dzinobatsira kuti chikepe chisazeya kana kurovera kumadziro emugodhi pachinodzika nokukwira.

Chikepe chihombe chinokwanisa kutakura matombo anodarika ma *tonne* makumi maviri, 20. 

Tambo dzinotakura chikepe dzine mitemo yokuti dzinge dzichiongorworwa kuti dzichakasimba here zvichitevera mitemo yehurumende. 

*Kune mhando yechikepe inoshandiswa kutakura vanhu kubva pasi pemugodhi; iyi inodanwa kunzi chikwera.

## Mitauro yeBantu

*MaZulu vanoti **isikebe** kana **izikebe** (Akrikaans: **skip** - meaning boat) kureva chikepe.
*Sesotho vanoti **sekepe** (n. ship) kureva chikepe.
*Setswana vanoti **sekepe** (n. ship) kureva chikepe.
Chemishonga

Chidzidzo **chemishonga** (English: *chemistry*) chinowongorora mibvunzo pamusoro pezvinotevera:

*Kugadzirwa kwemishonga muhushangazhi;

*Kuti mishonga ine faniro dzakaita sei;

*Kuti mishonga ingachengetwa sei;

* Kuti mishonga ingashandiswa ichiitiswa mabasa api;

*Kuti mishonga ine njodzi dzakaita sei;

*Kuti ndeipi mishonga irimo muzvinhu zvationosangana nazvo mazuva ose.

*Kuti mishonga iri muzvinhu zvatinosangana nazvo mazuva ose ingakororwa sei kuti ishandiswe mabasa ave kuzivikanwa.

## Kurerutsa Mutauro

*Musungo kana chisungo (bond)
Faniro

**Faniro** (traits or properties of a thing; congruous behaviour ) izwi rinoreva zvinhi zvinocherechedzwa zvinotsanangura nokududza chimiro chechinhu chiri kutariswa. Faniro dzinobatsira: kusiyanisa zvinhu; kufananidza zvinhu; kutaura wakazvitemba kuti chinhu ndicho chakati. Nokumwe kutaura tingati mufaniro kana mifaniro pahuzhinji.

*Faniro (obligation; duty; right; a requirement).

Shoko rokuti humbe (form, make, quality) rinoreva kawumbirwo kakaita chinhu - zvichibata hukukutu, huremu, muro wakaumbisa, chiumbiko zvichingodaro.

Humbeimwe (Sameness, similarity in kind, quality, quantity, or degree).

## Kurerutsa Mutauro

*Ifaniro yomoto kupisa: it is the property of fire to burn. 
*Ifaniro yababa kuchengeta mhuri yavo: it is expected of a father that he will look after his family. 
*Kugaka (Be unadjusted, unapt, inappropriate; e.g screw not fitting thread, shirt too small). zvinotaurwa pachinhu chisakafanira, chisakakwanirana kana zvisina kuti kwesere pakupindirana.

## Mitauro yeBantu

*MaZulu vanoti **ukufanela** (aptness) kureva kufanira. Mamwe mazwi: **fanela** (apt). **Isifanelo** (Pattern, dressmaker's pattern) kureva chifaniro.
*MaZulu vanoti **fanela** (Be suitable, fit, proper, be appropriate; Suit, become, be appropriate to; deserve, be worthy of.) vachireva kufanira. 
*MaZulu vanoti **imfanelo** (1.  A right, righteous thing. 2. Fitness, propriety, suitability,; 3. duty) vachireva zvakafanira. 
*VaMakua vanoti **awaka kimwene** (my own) vachireva changu ndimene. VaMakua vanoti **awaka** (my) vachireva changu.
*VaKongo vanoti **fwana** (be fit for, good for, able to hold, to earn, deserve, merit, qualified for, be competent, worth of, suitable, suffice, be sufficient) kureva kufanira.
Mbizi

**Mbizi** (*zebra* in English) imhuka yemusango inozivikanwa namawururwi (kana kuti mitsetse) machena nematema. mhuka iyi iri mumhuri imwe ine: bhiza nembongoro. Iyo mbizi yazosiyana nana bhururu vayo pakuti haina kupfuyiwa. Mbizi dzinogara mumatanga ane mhuka 10-30 imwe nguva kudarika. 

## Kuberekana

Mbizi nzvari dzinokasira kuyaruka pane mikono; nzvari inokwanisa kubereka mhuru yave nemakore matatu ekuzvarwa. Mikono inozotanga kutanda hadzi kana yave nemakore mashanu kana matanhatu (5-6). Nzvari dzinoberaka mhuru imwe kamwe pamwedzi gumi nemiviri (12); yoyamwisa kwegore rose. Mhuru yembizi inokwanisa kumira, kufamba, nekuyamwa nenguva diki mushure mekuzvarwa.

## Mitauro yeBantu

*VaLunda mbizi inonzi **mbishi** kana **chimbishi**. Baila vanoti **chibizi** (n. zebra) kureva mbizi.
*VaTaita vanoti **foro** (zebra) kureva mbizi. VaTsonga vanoti **mangwa** (n. zebra) kureva mbizi.
*VaGwere vanoti **buwoolere** kana **kawoolere** (n. stripes) vachireva mawururwi.
*MaZulu vanoti **umshwa** (Stripe as on zebra). Nsenga vanoti **mangwa** (n. a kind of zebra) kureva rudzi rwembizi.
*Mbukushu vanoti **mbi** (n. zebra) kureva mbizi. Mbukushu vanoti **mumbi** (n. herd of zebra) kureva danga rembizi.
*Bushong vanoti **mbangala** (n. zebra) kureva mbizi.
Njiri

Njiri kana dhawani (*warthog* in English) imhuka yemusango iri mumhuri yenguruve. Mhuka iyi inozivikanwa nezvinyanga zvipfupi zviviri zviri pamuromo payo. Njiri haisiyo yatinoti nguruve yemusango; iripo imwe humba yakafanana zvanyanya nenguruve dzinopfuyiwa pamba.

Njiri inodya huswa; michero; mwakwati emiti; mazai nezvimwewo. Munguva yokunaya kwemvura njiri dzinodya zvisora zvipfupi zvirarama gore negore. Munguva yekutonhora mhuka idzi dzinodya midzi yemiti, nezvimabumbe zvinokura muvhu.

*Mwana wenjiri anonzi **chinjerete**.

## Mazwi eAfrika

*VaBemba vanoti **njili** (warthog; wild boar) kureva njiri.
*Mururimi rweLuwanga vanoti **injiri** (wild boar) kureva njiri.
*VaKabwa vanoti **engiri** (warthog; wild boar) kureva njiri.
*VaLela vanoti dèké (n. warthog) kureva njiri.
Nyanza

**Nyanza** (Chirungu: lake) kana '''gawa''' mutumbi wemvura wakakura samare uye uchiwanikwa padunhu. Muenzaniso ndidzo mvura dzinenge: Lake Malawi; Lake Victoria; Lake Tanganyika; Lake Chad. Nyanza inenge iri mvura yakaungana pasina kuvakirwa dhamu; izvi zvinosiyana neKariba Dam rakavakwa nevanhu. Zita iri rasiyanisa nekutaura kwemazuva ose kunoti nyanza negungwa zvimwechete. 

Zita iri riri kutoredzera pamutauro weChewa unoti Lake Malawi inonzi Nyanja - pano pavandudzwa kuti zviende kuChiShona. PaNhevedzwa dzeMvura nyanza dzinochengeta mvura isina munyu padunhu.

Ziwumbe rine nyanza zhinji ndiro ziwumbe reNorth America rine nyanza dzinoti: Lake Erie; Lake Huron; Lake Ontario; Lake Superior; Lake Winnipeg; Lake Winnipegosis; Lake Manitoba nedzimwewo nyanza zhinji dzine mvura yakachena.

## [[ChiBantu]]

*VaChewa vanoti **nyanja** (n. Lake, sea, big water).
*VaWanga neVaTiriki vanoti **inyanza** (n. sea, ocean, lake; large body of water) kureva nyanza.
*VaFipa vanoti **jemba** (n. lake) kureva nyanza.
Nguruve

**Nguruve** (*Pig* in English) imhuka inopfuyiwa pamba ichinyanya kuchengetwa muchirugwi. Nguruve inobereka vana vakawanda imwe nguva vanosvika vatanhatu kana vanomwe (6-8).

Rimwe izwi rinoshandiswa kutaura nguruve nderekuti hochi.

## Mamwe Mazwi

*Jimi (Pig - domesticated) kureva nguruve yepamusha.
*Dimbi kana huzhwa (1. Cheek of a pig used as meat, 2. the loose fleshy part of the neck of certain animals, such as dewlap of cattle) zvichireva nyama yepadama renguruve.
*deperepe, madeperepe kana rembe (Dewlap).
*Kukandura (cut up a slaughtered beast without skinning it).
*Kandudza (cut hide and meat together). Nguruve nembizi dzinokandurirwa: pig and zebra are cut up without being skinned first.
*Kubvura kana kubvuraudza (to singe; to remove hairs etc by singeing).

## Mamwe Mazwi

*VaKikuyu vanoti **nguruwe** (n. swine, pig) kureva nguruve.
*VaKinande vanoti **ngulube** (pig) kureva nguruve.
*VaBemba vanoti **nkumba** (domestic pig) kureva nguruve yepamusha.
*Luganda vanoti **embizzi** (n. pig; hog; swine) kureva nguruve.
Bere

*Bere, Mhuka (Spotted Hyena) - vamwe vanoti bongo, svitsi, tika.
*Bere, gwere kana barwe (Maize Cob) apa kureva muguri wechibage.
*Bere (Udder of cow) zvichireva mombe hadzi ine zamu kana ine mimba. Mhou iyo ine bere: this cow is calfing.
*Bere kana bebe (ideophone of following closely).
*Bere (Large Male Baboon) zvichireva horomba kana mbombo.
*Bere sezita (a family name).
Mbada

Mbada kana kamba (*Leopard*) imhuka yemusango iri mumhuri yekatsi dzemusango. Mhuka iyi ine mavara machena, mamwe akati svibei zvishoma, neyenhema nhema. Mbada inowanikwa muziwumbe reAfrica neAsia.

Mhuka iyi inonzi inogona kuvhima zvakanyanya; inokwira miti kana kutiva muvura uye inotakura dzimwe mhuka dzakakura zvakanyanya. Kana yovhima inomhanya neSpidhi inosvika 58 kilometres pa hour.

## Mazita emhuri

Kune mazita emhuri ane chekuita nembada. Mamwe ndiwo anoti: Mbada, Kamba.

## Tsumo

*Manenji kuona kamba ichitamba nembudzi. It is astounding to see a leopard playing with a goat. 
*Mwana wengwe -- mwana wengwe kuona chikara haatizi. 

## Mitauro yeBantu

*Chewa vanoti **nyalubwe** kana **nyalugwe** (leopard). VaWabo neSena vanoti **nyarugwe** (leopard) kureva **mbada**.
*Tiriki vanoti **ingoyi** kana **tsingoyi** pakuwanda (leopard) kureva mbada.
*Kabwa vanoti **engwe** (leopard) kureva mbada. Lugwere vanoti **mpala** (n. leopard) kureva mbada.
Mbiti

**Mbiti** (*Otter* in English) imhuka yemusango iri pamupanda wemhuka dzinoyamwisa. Mbiti inoita nguva huru iri mumvura zvakare. Mbiti iri mumhuri imwe chete nechidembo. Vamwe vanodana mbiti nemazita anoti: mbinza, nzidzi kana denhe.

Mbiti inotakura pamuviri kwemazuva 86. Mbiti nzvari dzinoyaruka zvokukwanisa kuita vana dzave nemakore maviri (2) okuzvarwa, hono dzacho dzinokwanisa kuita vana dzave nemakore matatu ekuzvarwa. Kwapera mwedzi mumwe (1), mbiti yazvarwa inokwanisa kubuda mubako. 

Nguva zhinji munhu anotukwa kunzi "uri mbiti yomunhu" kana achinge aita zvisiri izvo, kana kuti zvinosembura. Mbiti imhuka ine meso anosetsa. Nokudero vanhu vanogona kutsvinyirana kana kusekana vachiti 'meso sembiti'.  

Vanhu vanowanzokanganisa mutauro vachiti mbiti ndiyo mhiti. Bodo haisiyo, mhiti imhando yemhembwe (paChirumbi inonzi 'grysbuck'). Zvichida pane asingazivi mhembwe, mhiti tingaifananidza nembudzi pakuvonekwa kwayo, ukuvo mbiti tichizoifananidza nechidembo (pole cat), zvichireva kuti pakasiyanwa zvaMai Siyanai apa.  

Mbiti inogara mumvura, ichtambira nechekumhenderekedzo dzemadziva nyanyise mudzishanga, ichidya zvikuru sei hove. Munhu asingagezi anogona kunzi anonhuhwa sedenhe kubvira mbiti chero ichizokundwa hayo nedembo pakukanda zema.  

Mbiti imhuka zvakare inodyiwa nyama, navanhu vanodyavo iyoyi mbiti ichivazipira fani asi haibatiki nyore nokuti painogara hapasvikiriki zvokudero.  

## Mitauro yeBantu

*Nyanja inoti **mbiti** (n. Otter) kureva mbiti.
*MaZulu vanoti **intini** kana **izintini** pakuwanda (n. otter) vachireva mbiti.
*MaZulu vanoti **umanzini** kana **omanzini** pakuwanda (n. otter. Lit. the one in the water) vachireva mbiti.
Nyati

**Nyati** (Buffalo in English) imhuka yemusango iri mumhuri yemombe. Nyati dzinowanikwa muziwumbe reAfrica pamwe neAsia. Nyati dzinokura kuita huremu hunosvika 685 kg. Dzinoreba 2.1-3.4m kubva kumusoro kusvika kubesu, pamapendekete dzichireba 1.3-1.7m. Mhuka iyi ine makumbo makobvu akasimba samare, uye ine nyanga dzinopetera kupinda mukati. Mikono inoita nyanga dzinobatana pakati.

Musambara zvinoreva hurefu huripo kubva pahuma kusvika pabesu panotangira muswe wemhuka.

## Magariro

Nyati dzinowanikwa mumasango nemapani eAfrica. Mhou nevana vadzo pamwe nemikono ine makore 2-3 dzinogara mumatanga anokwanisa kukura kusvika chiuru (1000) chemhuka. Mhuka dziri mudanga iri dzinochengetana dzichiita chirwirangwe chokuti kana danga reshumba rinodzinganiswa rikashaya chokubata. Mikono yakura inogara mumapoka angaita mhuka 3-4. Nyati dzinofura sora nokudya rimwe bundo rakasiyana-siyana. Dzinonwa mvura kamwe pazuva saka dzinonyanya kugara pedyo nepane mvura. 

## Kuberekana

Nyati inotakura pamuviri kwemazuva 340 ichizvara mhuru imwechete (1) ingaita huremu hunosvika 40kg. Mhuru idzi dzinohwandiswa mubundo kuti dzisawonekwa nechikara chesango. Panguva iyi mhuru inoyamiswa namai vayo kwemavhiki akati ichizorumurwa pamazuva 120-360. Mikono inoti kana yasvitsa makore maviri inosiya amai vayo asi nzvari dzinogara naamai vadzo kudzamara dzabereka mhuru. Mikono inoyaruka zvokubereka pamakore manomwe (8), nzvari dzichiyaruka pamakore mashanu (5). Nzvari dzinotandwa nemikono chero nguva yegore asi kutandwa kuzhinji kunoitika mumwaka wekunaya kwemvura.

## Vavhimi veNyati

Nyati inovhimwa nevanhu muno muAfrica. Kana dziri mhuka dzesango: shumba; mapere nembada ndidzo mhuka dzesango dzinovhima nyati. Zvinotora danga reshumba kuti mukono wenyati uwire pasi; shumba imwe haizvikwanise; kana napo iro danga reshumba rinenge ramboshupika richimbodzinganiswa nenyati huru. Mapere nembada zvinonyanya kuvhima zvichitsvaka kubata mhuru dzenyati.

Kune marudzi enyati maviri muAfrica. Kune nyati inogara mumapani inonzi Cape Buffalo; iyi ndiyo inownaikwa muZimbabwe. Kunoitawo imwe nyayi diki zvishoma inogara mumasango inonzi Forest Buffalo.

## Mamwe Mazwi

*Pfura kana bvura (loose skin under animal's chin) kureva ganda rakarembera pamutsipa wemhuka.

## Tsumo

*Uswa hwenyati ndohuri'mudumbu huri pamuromo inofa nahwo. 

## Mitauro ye[[ChiBantu]]

*VaHerero vanoti **onyati** (buffalo) kureva nyati. VaNgala vanoti **mpakasa** (n. buffalo) kureva nyati.
*VaGiryama vanoti **nyahi** (buffalo) kureva nyati. VaGungu vanoti **mpeta** (cape buffalo) kureva nyati.
*VaWabo vanoti **nari** (n. buffalo) vachireva nyati. VaLomwe vanoti **enari** (n. buffalo) vachireva nyati.
*Lomwe inoti **enari** (n. buffalo) vachireva nyati. Lozi inoti **nali** (n. buffalo) vachireva nyati.
Nzvari

**Nzvari** (female of animal) izwi rinoshandiswa kutaura kuti mhuka ihadzi. Kana ari munhu anonzi: mukadzi; munhukadzi; muzvare kana kuti musikana.

Mhuka rume inonzi hono kana kuti mukono. Kana ari munhu anonzi: murume; munhurume; kana kuti mukomana.
Hono

**Hono** (male of an animal) kana kuti **mukono** mazwi anoshandiswa kutaura kuti mhuka inenge iri rume. Kana ari munhu anonzi: murume; munhurume; kana kuti mukomana.

* **rume**, **murume** (male of human)

Nzvari izwi rinoshandiswa kutaura kuti mhuka ihadzi. Kana ari munhu anonzi: mukadzi; munhukadzi; muzvare kana kuti musikana.

## Mitauro yeBantu

*Izwi rokuti **ishashi** (male animal) rinotaurwa mururimi rweKirundu kureva mhuka hono.
*VaYao vanoti **tonde** (male goat) kureva mukono wembudzi.